شەفەق نیوز/ مەسرور بارزانی سەرۆک حکومەت
کوردستان، ئمڕوو شەممە، بانگواز ئەرا هێز و لایەنە سیاسیەگان لە هەرێم کرد، ئەرا یەکێتی
ریزەگان، ئەرا وەپشتسەرنان قیرانەگان ک هەرێم کوردستان لەلیان زیان وەخوەی دوینێد.
ئەویش لە پەیام پێروزبایی هات وەبۆنی
ساڵیاد ٧٤ ئەرا دامەزرانن پارت دیموکڕات کوردستان و لەداڵگبوین سەرکردەی کورد مەسعود
بارزانی.
مەسرور بارزانی لە پەیامەگە وت: دامەزرانن
پارت دیموکڕات کوردستان ئاڵشتبوینیگ  بوی لە
مێژوو بزوتنەوەی گەلەگەمان، ک گشت ئازادیخوازەگان کەفتنە شوون سەرۆکایەتی بارزانی
نەمر باوگ گیانی نەتەوگەمان ک گیان وەرخودان و وەرگری لە گشت هاووڵاتیەگان زنیەو
کرد.
وتیش؛ لە ماوەی ئەو مێژوو دریژە ک پڕ لە
وەرخودانی ستەم بوی و جەنگ مقەیەتی شناسنامەی نەتەوەیی ئەرا گەلەگەمان، پارت دیموکڕات
ئەفسانەیلیگ دروسکرد و توێنست فرە دەسکەفت قانجاز بکەێد، و بویە قڵای پوڵایی ئەرا
گشت گەل کوردستان و لەگشت بەشەگان و گشت ئازادەیل لە دریژایی ناوچەی خوەرهەڵات ناوڕاس.
بارزانی هەمیش وت: پارت دیموکڕات
کوردستان و بارزانی بوینە سومبولیگ ئەرا وەرگری لە مافەیل گەل کوردستان، ئەراوە
گشت پلانەیل دوژمنەگان لەدەور پارت دیموکڕات کوردستان کریەێد، وئەوە گشتی هیچ ئاڵشت
نەکرد و پارتی سەرنەچەمان، بەڵکم هیشت گیان کوردستانی بوودە راسییگ لەبان نەقشەی سیاسی
ناودەوڵەتی.
وتیش؛ بارزانی سەرکردەی کورد وسەرۆک
حزبەگە جوور سەرۆکیگ نیشتمانی چ لە سەنگەرەیل جەنگ دژوە دوژمنەیل و تیرۆرستەیل یا
لە ئاست دوبلۆماسی، خوازین گەل کوردستان نشاندا وپشتگیری کەلتور خوەشبوین کرد و بڕوایی
گەلەگە لە مافەیل یاسایی خوەی زیایەوکرد.
هەمیش وت: ئمڕوو ئی ساڵیادە نووەو کەیمن،
لە وەختیگ قەیران تەندروسی و ئابووری هەرێمەگە و ناوچەگە گردیەسەو، و خاسترین ریەگان
ئەرا وەپشتسەرنان ئی قەیرانە خوەی یەکێتی ریزەگەمانە لە ناوخۆەوە، و لە گشت لایەنەگان
ئومید خوازم رەنجەیلمان گردەو بکەێمن تا سەربکەفیمن لە بان گشت ناکۆکیەیلمان، و
چارەسەر گرفتەیل ناوچەگە لە ری گفتوگۆ و ریە ئاشتەواییەگان بکەیمن.
هەمیش وت: لەی ساڵیادە پێروزبایی لە
گشت خیزان شەهیدەگان کەم و خاوەن ئەنفال کریایەگان وشەهیدەیل چەکە کیماییەگان و زیندانیە
سیاسیەگان گەلەگەمان، و ئارازودیرم لەی ساڵیاد موبارەکە تەمەن دریژی ئەرا سەرۆک
بارزانی، و ئومیدخوازم گشت ئامانجەیل گەلەگەمان لەژیر ئاڵاگەی بانە جی.
